अब तक किसी राजनीतिक दल ने डबल इंजन का हेलीकॉप्टर बुक नहीं किया है। ऐसा इसलिए कि डबल इंजन का किराया 3 लाख रुपये प्रति घंटा है। हालांकि एक की बुकिंग की संभावना है। सामान्य तौर पर डबल इंजन वीआइपी की उड़ान के लिए होता है। आचार संहिता के दौरान चुनाव प्रचार के लिए किसी नेता को वीआइपी की सुविधा नहीं मिलती है। संभव है कि मतदान प्रचार के अंतिम दिनों में कम से कम 50 घंटे के लिए एक -दो हेलीकॉप्टर बुक किया जाए। डबल इंजन का हेलीकॉप्टर कम से कम 50 घंटे के लिए बुक होता है। उधर सिंगल इंजन के एक हेलीकॉप्टर का किराया 1.75 लाख के हिसाब से दो करोड़ रुपये 100 घंटे का पड़ता है। इस तरह 1.75 करोड़ एक हेलीकॉप्टर पर खर्च चुनाव प्रचार में होगा। 10 हेलीकॉप्टरों पर 17.50 करोड़ रुपये लगभग खर्च आएगा। यदि डबल इंजन के एक हेलीकॉप्टर आए तो कुल करीब 20.50 करोड़ रुपये इस चुनाव प्रचार में खर्च होंगे।